אביהוא שורץ

ממוזער|הרב אביהוא שורץ בהקפות שניות תשפ"ג בישיבת מרכז הרב
טקסט=הרב שורץ עם ראש ישיבות בני עקיבא הרב חיים דרוקמן|ממוזער|הרב שורץ עם ראש ישיבות בני עקיבא הרב חיים דרוקמן
הרב חיים אביהוא שורץ (נולד ב-1 בספטמבר 1948, כ"ח באב ה'תש"ח) הוא ר"מ אמונה בישיבת מרכז הרב ובישיבת בית אל. שיעוריו עוסקים בספר הכוזרי, וכן בתורת הרב קוק ובנו הרב צבי יהודה קוק. מחבר הספר "אור הכוזרי" ובו שיעוריו על ספר הכוזרי, סדרת הספרים "מתוך התורה הגואלת" - סיכום שיעוריו של הרצי"ה קוק, ומעמק אברהם - סיכומי שיעורים וחלק ביוגרפי על הרב אברהם אלקנה שפירא.

 ביוגרפיה 
נולד בכפר פינס לדוד יוסף שורץ, חקלאי, וציפורהראו מאמרו 'ארץ אשר אבניה ברזל: לדמותו של אבי מורי ר' דוד יוסף שורץ זצ"ל', בתוך: בדרך התורה הגואלת, בית אל תשס"ו, עמ' שפא-שצג.. למד בישיבה התיכונית נתיב מאיר ולאחר מכן בישיבת ההסדר כרם ביבנה. כאשר הגיע הרב עוזי קלכהיים, תלמידו של הרצי"ה קוק מישיבת מרכז הרב, ללמד אמונה בכרם ביבנה, הוא החל ללמד מתוך ספר אורות התשובה של הראי"ה קוק, מה שלדברי הרב שוורץ פתח בפני התלמידים את העולם של תורת הראי"ה.

בהשפעת הרב קלכהיים עבר לישיבת מרכז הרב על מנת ללמוד אצל הרצי"ה עצמו, ובה למד שנים רבות ונעשה לתלמידם של הרצי"ה והרב שפיראבדרך התורה הגואלת עמוד רל"ז. בהוראת רבו הרצי"ה העביר במשך כמה שנים שיעורים בספר הכוזרי במכון מאיר. קיבל הצעה לעבור לישיבת קדומים וללמד שם, אך לאחר התלבטות ארוכה סירב, בעידוד הרצי"ה.

במהלך שנות השבעים השתתף בעליות של גוש אמונים לנקודות שונות ביהודה ושומרון. סיפר שעלה עם קבוצה מתלמידי הישיבה לשילה, אף על פי שקודם נעצרו בדרכם והוחזרו לישיבה. בשילה התלמידים קשרו עצמם בשרשראות כדי להקשות על החיילים לפנותם, ופונו על ידיהם בכח. לאחר המעשה שאל את רבו הרצי"ה: "האם כך צריך לעשות? להיאבק עם הצבא?" והרצי"ה השיב: כך צריך לעשות!.

לאחר פטירת הרב צבי יהודה דבק ברב אברהם אלקנה כהנא שפירא, ובמהלך הפילוג ועד היום מתנגד בחריפות לישיבת הר המור, דרכה ורבניה.

באמצע שנות השמונים למד אצל הרב זלמן נחמיה גולדברג בכולל הר צבי, ובמקביל לשיעוריו בישיבת מרכז הרב לימד גם בישיבת עטרת כהנים. לאחר שנתגלו חילוקי דעות בקשר לאינתיפאדה הראשונה בינו לבין ראש הישיבה, הרב שלמה אבינר, עזב אותה. לאחר מכן עבר ליישוב בית אל, וכיהן כר"מ אמונה בישיבה הגבוהה בית אל, והמשיך להעביר שיעורים במרכז הרב. בעבר היה נשיא ישיבה בטבריה שבראשה עמד בנו הרב משה שחר.

בשנת תשפ"ב עבר להתגורר בירושלים בסמוך לישיבת מרכז הרב, לאחר עשרים ושש שנות מגורים בבית אל. עם זאת מגיע פעם בשבוע להעביר שיעורים בישיבת בית אל.

 חיים אישיים 
ממוזער|הרב שורץ לומד
נשוי לשושנה, ומתגורר בירושלים בסמוך לישיבת מרכז הרב. בעבר התגורר עשרים ושש שנה בבית אל. מילדיו:
 הרב משה שחר – ר"מ בישיבת רועה ישראל. ראש ישיבת "נר ישראל" לשעבר.
 הרב יונתן – מנהל כפר הנוער "נווה שריה" בברוש הבקעה.
 הרב אברהם יצחק – רבה של קריית ארבע ור"מ בישיבת ההסדר ניר קריית ארבע.
 הרב ישראל – מנהל חטיבת בינים בישיבת צביה פתח תקווה. (חתנו של הרב יהודה קרויזר).
 הרב שמעון - ר"מ בישיבת ניר קריית ארבע.
 אסתר - נשואה לרב חיים בן שושן, ר"מ בישיבת רועה ישראל ובישיבת בית אל (בנו של חכם ישועה בן שושן)
 טליה - נשואה לרב שלום בן שושן, מחנך בתלמוד תורה "נוהג כצאן יוסף" ביישוב נריה (בנו של חכם ישועה בן שושן)
 לאה - נשואה לרב מיכאל בן שלמה, מנהל תלמוד תורה "דביר" בשעלבים.
גיסו הוא הרב שמואל מינקוב.

 דעותיו 
בתקופת הפילוג בישיבת מרכז הרב, תמך ברב אברהם שפירא לראשות הישיבה, והתנגד לעמדת רבני הר המור שהתפלגו. בשיעור שהעביר התבטא "שר' אברום הצניע את עצמו מאוד מאוד, כל זמן שמורנו ורבנו מרן הרב צבי יהודה הכהן קוק זצ"ל היה חי", ורק מפני צניעותו וענוותנותו של הרב שפירא יכלו גם לצאת נגדו. אמר בשם אחד מחשובי הרבנים בציבור הדתי לאומי שהגיע לרב שטיינמן והרב שטיינמן שאל אותו איך זה הגיוני שיוצאים אצלכם נגד רב אברום ושאם הוא היה במגזר החרדי ומישהו היה חולק עליו היו רוגמים אותו באבנים.

לפני ביצוע תוכנית ההתנתקות הצטרף לדעתו של הרב אברהם שפירא שיש לסרב לפקודה לבצע פינוי יישובים.

בניסן תשפ"ג עמד בראש הרבנים בקריאה יחד עם מאות רבנים להסרת מגבלת הגיל בבחירות לרב הראשי לישראל.

מתנגד לקבלת כספי תרומות מנוצרים.

מתנגד ללימוד תנ"ך בגובה העיניים.

ספרים שפרסם
ממוזער|הרב שורץ בנטיעת עצים בארץ ישראלמתוך התורה הגואלת – סדרת ספרים ובהם סיכומי שיעורים של הרב צבי יהודה קוק, מסודרים לפי נושאים. יצאה לראשונה בשנים תשמ"ג-תשנ"א בארבעה כרכים, ובין השנים תשע"ג-תשע"ח יצאה במהדורה חדשה בשלושה כרכים, בתוספת מקורות והערות.
לנתיבות התורה הגואלת – חוברת הדרכה לבניין האישיות ודרכי לימוד תורה, מפי הרב צבי יהודה קוק, יצאה לאור בארבע מהדורות, החדשה בהוצאת מכון מים חיים.
בדרך התורה הגואלת – ספר על תולדות חייו והנהגותיו של הרב צבי יהודה קוק.
מעמק אברהם ובאוהל אברהם – תולדות הרב אברהם אלקנה כהנא שפירא וסיכומי שיעורים כלליים שהעביר.
וקראתם דרור בארץ – ספר על חייו והנהגותיו של הצדיק הנסתר הרב יוסף דרורי מטבריה.
אור הכוזרי – ביאור מאמרים ראשון ושני בספר הכוזרי הכרך הראשון יצא בשנת תשפ"א והשני בשנת תשפ"ה.

 קישורים חיצוניים 


 שיעורי הרב שוורץ, באתר ישיבת בית אל
 שיעורי הרב שוורץ בישיבת מרכז הרב בערוץ הישיבה, באתר יוטיוב


 סיפור הפטירה של רשב"י, באתר יוטיוב
 כל הכתבות על הרב אביהוא שוורץ, באתר ערוץ 7


 הערות שוליים 

קטגוריה:רבני הציונות הדתית בישראל
קטגוריה:בוגרי ישיבת נתיב מאיר
קטגוריה:בוגרי ישיבת כרם ביבנה
קטגוריה:רבני ישיבת מרכז הרב
קטגוריה:רבני ישיבת בית אל
קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:בית אל: רבנים
קטגוריה:מחברי ספרי מוסר ומחשבה
קטגוריה:רבנים שקראו לסרב לפקודת פינוי שטחים
קטגוריה:קריית משה: רבנים
קטגוריה:בית אל: אישים
קטגוריה:ישראלים שנולדו ב-1948